Konfirmander fra hele Nordjylland var torsdag eftermiddag inviteret til koncert i Musikkens Hus i Aalborg. En meget særlig en af slagsen. Aalborg Stift og Kirkens Korshær havde inviteret til koncert, hvor kunstneren var fangekoret fra Vridsløse Lille Statsfængsel. Koncerten blev afholdt for at vise en anden verden, end den konfirmanderne i forvejen kender. Sangene var skrevet af fangekoret selv og handler om den barske virkelighed, man kan havne i, hvis man tager nogle dårlige valg i livet.

Referat:
Fangekoret fra Vridsløse Lille Statsfængsel sang torsdag eftermiddag koncert for nordjyske konfirmander.